24. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 431 της 29/31 Μαΐου 1965 (ΦΕΚ Α΄ 97) Περί διατηρήσεως Συμβουλίων και Επιτροπών γνωμοδοτικής και αποφασιστικής αρμοδιότητος, παρά τω Υπουργείω Εθνικής Αμύνης. Έχοντες υπ’ όψιν: 1)Τας διατάξεις των άρθρ. 4 παρ. 1 του Ν.Δ. 4352/1964 «περί διατάξεων αφορωσών τους δημοσίους υπαλλήλους, ως και περί καταργήσεως Συμβουλίων κλπ.», 22 παρ. 2 και 3 του Ν.Δ. 4373/64 και 14 παρ. 3 του Νόμ. 4459/65. 2)Την υπ’ αριθ. πρακτικού 470/1965 γνωμοδότησιν του Συμβουλίου της Επικρατείας, προτάσει των, Προέδρου Κυβερνήσεως και Υπουργών Συντονισμού, Οικονομικών και Εθνικής Αμύνης, απεφασίσαμεν και διατάσσομεν : Άρθρ.1.Διατηρούνται υπό την προβλεπομένην υπό των αντιστοίχων διατάξεων σύνθεσιν και αρμοδιότητα τα κάτωθι Συμβούλια Υπουργείου Εθνικής Αμύνης Γ.Ε.Σ.: 1.Ανώτατον Στρατιωτικόν Συμβούλιον. Προβλεπόμενον υπό των διατάξεων του άρθρ. 16 του Ν.Δ. 2387/53 «περί Υπουργείου Εθνικής Αμύνης και των Οργάνων της Ανωτάτης Διοικήσεως και Ελέγχου των Ενόπλων Δυνάμεων», ως ετροποποιήθη δια του Ν.Δ. 2470/1953 άρθρ. 2 παρ. 3 και 4. 2.Σπουδαστικόν Συμβούλιον Σ.Σ.Ε. Προβλεπόμενον υπό των διατάξεων του άρθρ. 4 του Α.Ν. 2127/39 «περί Στρατιωτικής Σχολής Ευελπίδων». 3.Συμβούλιον Σπουδών Στρατ. Ιατρικής Σχολής. Προβλεπόμενον υπό των διατάξεων του άρθρ. 6 του Νόμ. 4146/61 «περί Στρατιωτικής Ιατρικής Σχολής». 4.Σπουδαστικόν Συμβούλιον Στρατιωτ. Σχολής Αδελφών Νοσοκόμων. Προβλεπόμενον υπό των διατάξεων του άρθρ. 47 του Οργανισμού Λειτουργίας της Σχολής, κυρωθέντος δια της υπ’ αριθ.Φ.331.73/45/420580β/7.12.60 αποφάσεως Υπουργείου Εθνικής Αμύνης. 5.Συμβούλιον Έργων – Ειδικόν Συμβούλιον – Ανώτατον Συμβούλιον Στρατιωτικών Έργων. Προβλεπόμενα υπό των διατάξεων του άρθρ. 68 του εις εκτέλεσιν του Νόμ. 3132/55 «περί εκτελέσεως στρατιωτικών έργων (Στρατού, Ναυτικού, Αεροπορίας)» εκδοθέντος Β.Δ. της 20.9.55. 6.Συμβούλια Επιλογής Υποψηφίων Αξιωματικών - Οπλιτών – Τοπικόν Συμβούλιον – Ειδικόν Στρατολογικόν Συμβούλιον. Προβλεπόμενα υπό των διατάξεων του άρθρ. 2 παρ. 1 του Ν.Δ. 1203/49 «περί τρόπου επιλογής στρατευσίμων οπλιτών και υποψηφίων αξιωματικών του Στρατού Ξηράς», και των διατάξεων των άρθρ. 29-38, 49, 52-53 του Ν.Δ. 3850/58 «περί Στρατολογίας των Ενόπλων Δυνάμεων». 7.Γνωμοδοτικόν Συμβούλιον Α.Ν. 654/37 «περί στρατιωτικών προμηθειών». Άρθρ.2.-Διατηρούνται υπό την προβλεπομένην υπό των αντιστοίχων διατάξεων σύνθεσιν και αρμοδιότητα αι κάτωθι Επιτροπαί Υπουργείου Εθνικής Αμύνης/Γ.Ε.Σ.: 1.Εξεταστικαί Επιτροπαί διαγωνισμού και τόποι διενεργείας. Προβλεπόμεναι υπό των διατάξεων του άρθρ. 3 του Β.Δ. 374/63 «περί τρόπου ενεργείας διαγωνισμού προς προαγωγήν Μονίμων και Εθελοντών Υπαξιωματικών και Ανθυπασπιστών του Στρατού Ξηράς». 2.Ανωτάτη Στρατιωτική Υγειονομική Επιτροπή (Α.Σ.Υ.Ε.). Προβλεπόμενη υπό των διατάξεων του Α.Ν. 775/1948 «περί ανασυγκροτήσεως της Α.Σ.Υ.Ε.». 3.Επιτροπαί Απαλλαγών Αθηνών και Μ. Μονάδων – Επιτροπαί Αναρρωτικών Αδειών. Προβλεπόμεναι υπό των διατάξεων των άρθρ. 12 και 13 του Β.Δ. 434/61 «περί εξετάσεως της σωματικής ικανότητος των κατατασσομένων εις τον Στρατόν Ξηράς και περί Υγειονομικών Επιτροπών». 4.Επιτροπή Παραλαβής Αφανών Εργασιών – Επιτροπή Προσωρινής Παραλαβής – Επιτροπή Οριστικής Παραλαβής. Προβλεπόμεναι υπό των διατάξεων του άρθρ. 17 του Νόμ. 3132/1955 «περί εκτελέσεως Στρατιωτικών Έργων (Στρατού, Ναυτικού, Αεροπορίας)». 5.Επιτροπαί Πρεσβειών και Προξενείων. Προβλεπόμεναι υπό των διατάξεων του άρθρ. 54 του Ν.Δ. 3850/1958 «περί Στρατολογίας των Ε.Δ.». 6.Επιτροπή Εμπειρογνωμόνων – Ανωτάτη Επιτροπή Προμηθειών Υλικού Στρατού – Επιτροπή Διαιτησιών – Επιτροπαί Παραλαβής Υλικών εκ Προμηθειών. Προβλεπόμεναι υπό των διατάξεων των άρθρ.4, 7, 15 και 16 του Α.Ν. 654/1937 «περί Στρατιωτικών Προμηθειών». 7.Εξεταστικαί Επιτροπαί Κατατάξεως Ταγματαρχών Σ.Ο.Ε. και Ανθ/στών Σ.Ο.Υ. Προβλεπόμεναι υπό των διατάξεων του από 7.10.1949 Β.Δ/τος: α)«Περί τρόπου ενεργείας διαγωνισμού προς πλήρωσιν κενών θέσεων Μονίμων Ταγματαρχών Σ.Ο.Ε. και β)«Περί τρόπου ενεργείας διαγωνισμού προς πλήρωσιν κενών θέσεων Μονίμων Ανθ/στών Σ.Ο.Υ.». (Αντί των σελ. 26,01 και 26,03) Σελ. 26,01(α) 329-103 Υπουργείο Εθνικής Άμυνας 36.Α.α.24 12 8.Εξεταστική Επιτροπή Κατατάξεως Μον. Στρατ. Δικ. Συμβούλων. Προβλεπομένη υπό του Ν.Δ. 2191/1952 «περί τρόπου συμπληρώσεως κενών θέσεων Συμβούλων και Γραφέων Στρατιωτικής και  Ναυτικής Δικαιοσύνης και Δικαστικού Σώματος Αεροπορίας». 9.Εξεταστική Επιτροπή Κατατάξεως Ανθ/στών εις Σώματα και Υπηρεσίας. Προβλεπομένη υπό των διατάξεων του άρθρ. 10 του Β.Δ. 452/1961 «περί τρόπου διενεργείας διαγωνισμού δια την κατάταξιν Μονίμων Υπαξ/κών και Ανθ/στών προς πλήρωσιν κενών θέσεων Ανθ/στών εις Σώματα και Υπηρεσίας. 10.Επιτροπή Κατατάξεως Μονίμων Ανθ/γών Υγειονομικού. Προβλεπομένη υπό των διατάξεων του Β.Δ. 1.12.1937 «περί τρόπου προκηρύξεως και διενεργείας διαγωνισμού προς πλήρωσιν θέσεων Ανθυπιάτρων» ως ετροποποιήθη δια του από 18.1.1939 Β.Δ/τος. 11.Επιτροπή Κατατάξεως Μον. Ανθ/γών Στρατιωτικών Γραμματέων (Διερμηνέων). Προβλεπομένη υπό των διατάξεων του Ν.Δ. υπ’ αριθ. 2937/1954 «περί συγκροτήσεως Υπηρεσίας Στρατιωτικών Γραμματέων». 12.Εφορευτική Επιτροπή και Συμβούλιον Κρίσεως Αξιωματικών Α/Ν. Προβλεπομένη υπό των διατάξεων των άρθρ. 1 και 3 του Ν.Δ. 4099/1960 «περί διατάξεων αφορωσών το Σώμα των Αδελφών Νοσοκόμων των Ε.Δ.». 13.Επιτροπή Κατατάξεως Στρατιωτικών Ιερέων. Προβλεπομένη υπό των διατάξεων του άρθρ. 4 του από 27.9.1946 Β.Δ/τος «περί Οργανώσεως του Σώματος των Στρατιωτικών Ιερέων εν τω Στρατώ Ξηράς». Άρθρ.3.-Εις τον Ημέτερον επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως.

[Source: greek_legal_code_raptarchis | Tokens: 5236]